Ons weet dat agter die hofuitspraak van gister sit die Illuminati en NWO as die bose vyande van die Afrikanervolk en dat die ANC en hul meelopers slegs marionette is in die stryd om die Afrikaner finaal te ondergrawe. Wat ons betref, neem ons saam met eensgesindes die stryd op en sal dit voer tot uiteindelike oorwinning.
In hierdie nuusbulletin gee ons eerstens ‘n agtergrond van die vorige landsvlag soos deur Hanne Engelbrecht op sosiale media versprei, ‘n uiteensetting waarmee ons volkome identifiseer. Daarna verskaf ons die selfverduidelikende voorblad artikel getiteld Drie vlae – en hul verhale, ‘n artikel wat ons aan die hele wêreld wil wys en wat ons hoop ook so versprei sal word.
Tydens die vlagontwerp van die Vrystaat in Februarie 1856 het die Hollandse gesant Hiddigh ŉ versoek van die Huis van Oranje oorgedra dat die nuwe Vrystaatse vlag oranje moet vertoon.
In 'n tyd waarin in Suid-Afrika sentimente, retoriek en aksies teen die Afrikaner ongekende vlakke bereik – trouens dit wil voorkom of 'n onverklaarde burgeroorlog teen die Afrikaner deur die regering en bondgenote gevoer word – het die FAK sopas aangedui dat dit oor tyd 100 nuwe Afrikanermonumente landswyd gaan oprig. Dit is beslis 'n sterk uitwaartse stap ter bevestiging van die volkskap van die Afrikaner, van die inheemsheid van die Afrikaner in die land en van die feit dat SA die enigste vaderland van die Afrikaner is.
In 'n mediaverklaring sê die FAK: “Die lys van Afrikanerbouers, met bewese en uitnemende prestasies, is baie lank. Dit is bouers wie se nalatenskap die toets van tyd deurstaan het en positiewe vrugte dra. Daarom gaan die die FAK 100 nuwe Afrikaner-monumente bou waarmee ons aan die vergete bouers van ons verlede die erkenning wil gee wat hulle toekom.
Die volgende monument wat onthul word, is by Irene konsentrasiekamp op 12 Oktober vanjaar. Volgende jaar gaan ons 'n monument vir Afrikanerdogters oprig, langs die Penkopbeeld by Parys. Ons beplan ook monumente vir ons Afrikaner-sporthelde, -sakemanne, -digters, ens.
“Teen die plan van die FAK word teenkanting uit sekere oorde ervaar, aan die wortel waarvan lê die verwagting dat Afrikaners hulle taal, geskiedenis, kultuur en tradisies moet onderwerp aan die meedoënlose rassetransformasie wat op die samelewing afgedwing word. Vir die uniekheid van kultuurgemeenskappe en hulle verhale is daar in die inklusiwiteitsbeskouing geen plek nie.
“Laat dit vir eens en altyd duidelik gestel word: Die FAK glo aan 'n ruimteskeppende en medemenslike Suid-Afrika. Inklusiwiteit beteken vir die FAK om saam te werk aan sake van gemeenskaplike belang en saam te bou aan 'n beter toekoms vir al Suid-Afrika se kinders. Die FAK weier volstrek om swart rassisme met wit rassisme te beantwoord en glo dat die meerderheid wit, swart en bruin Suid-Afrikaners mekaar nie haat nie.
Inklusiwiteit beteken vir die FAK dat verdraagsame, ontspanne ruimtes geskep word waarbinne die veelvoud van kultuur-gemeenskappe in Suid-Afrika kan floreer. In 'n verdraagsame verstaan van inklusiwiteit is daar vryheid - vryheid om saam te werk en om self te doen. Dit is nie nodig om alles vir almal te probeer wees nie.
“Die FAK is ontspanne oor die feit dat daar verskillende perspektiewe op die geskiedenis is. 'n Verdraagsame inklusiwiteit soek balans tussen eenheid en verskeidenheid - balans wat bevorderlik is vir sosiale kohesie.